
ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ύψους και όρων καταβολής του ειδικού επιμισθίου απο¬ 
σπασμένων εκπαιδευτικών . 1 

Έκδοση δανείου οικονομικής εξυγιάνσεως δραχμές 
625.834.000.000 .. ν .. 2 

Όροι οινοπνευματοποίησης της υπόλοιπης ποσότητας 10.000 τόν- 
νων περίπου εγχώριας μέλασσας παραγωγής 1990-1991 της 
Ελληνικής Βιομηχανίας Ζάχαρης, της Κ.Υ.Α. 3016216/ 
3723/0029/1990 . 3 

Κύρωση Κανονισμού Εσωτερικής Υπηρεσίας του Πρωτοδικείου Λά¬ 
ρισας . 4 

Δικαίωμα εισόδου σε Μουσεία, Μνημεία και Αρχαιολογικούς Χώ¬ 
ρους . 5 

Ανάκληση αδείας μεταλλευτικών ερευνών στο Νομό Λάρισας. .. 6 

Διορθώσεις σφαλμάτων 

Διόρθωση σφάλματος στη ΔΙΔΑΔ/Φ12/86/26501/27.7.1990 
κοινή απόφαση των Υπουργών Προεδρίας της Κυβερνήσεως, Οι¬ 


κονομικών και Εργασίας. 7 

Διόρθωση σφάλματος στην 1083419/1065/20.11.1990 από¬ 
φαση Υπουργού Οικονομικών..-. 8 

Διόρθωση σφάλματος στην 266770/16100/30.1.1991 απόφαση 
Υπουργού Γεωργίας.. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.811.9/1078/ΙΒ/2776 (1) 


Καθορισμός ύψους και όρων καταβολής του ειδικού επιμισθίου αποσπα¬ 
σμένων εκπαιδευτικών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΥΦΥΠΟΥΡΓΟΣ ΟΙΚΟΝΟΜΙΚΟΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 2 του Ν.Δ. 154/73 «περί αντικαταστάσεως, συμπλη- 
ρώσεως και τροποποιήσεως διατάξεων τινων του Ν.Δ. 695/70 περί εκ- 
παιδεύσεως Ελληνοπαίδων Εξωτερικού». 

2. Του άρθρου 15 του Ν. 648/77 «περί δωρεάν διαθέσεως στους 
σπουδαστές των ανωτέρων δημοσίων τεχνικών και επαγγελματικών 
σχολών των διδακτικών βιβλίων και άλλων τινων διατάξεων». 

3. Του άρθρου 23 του Ν. 817/78 «περί ρυθμίσεως ενίων εκπ/κών 
και εκκλησιαστικών θεμάτων» σε συνδυασμό με την σκοπιμότητα χορή¬ 
γησης του ειδικού επιμισθίου από το ελληνικό δημόσιο στους αποσπα¬ 
σμένους εκπαιδευτικούς στο εξωτερικό. 


4. Του άρθρου 25 παρ. 6 του Ν. 1304/82 και του άρθρου 66 παρ. 1 
του Ν. 1566/85. 

5. Του άρθρου 64 του Ν. 1914/90 «εκσυγχρονισμός και ανάπτυξη 
του δημόσιου τομέα και της κεφαλαιαγοράς, φορολογικές ρυθμίσεις και 
άλλες διατάξεις». 

6. Την επιτακτική ανάγκη αναπροσαρμογής του ειδικού επιμισθίου 
των απεσπασμένων εκπαιδευτικών, στις Η.Π.Α. 

7. Το αριθμ. Φ.550.10/22/ΑΣ 61/19.2.1991 έγγραφο του Προ¬ 
ξένου Νέας Υόρκης. ' 

8. Την υπ’ αριθ. Υ. 1150/1051173/1390/0001/1990 (ΦΕΚ 
420/Β’/10.7.90) απόφαση του Πρωθυπουργού και Υπουργού Οικο¬ 
νομικών, αποφασίζουμε: 

Αυξάνουμε το ειδικό επιμίσθιο των απεσπασμένων εκπαιδευτικών 
και συμβούλων στις Η.Π.Α. και το καθορίζουμε από 1 Μαΐου 1991 
κατά μήνα ως ακολούθως: 

, α) Σύμβουλοι 2.500 δολ. ΗΠΑ 

β) Νηπιαγωγοί - δάσκαλοι - Καθηγητές 2.000 δολ. ΗΠΑ. 

Ως προς τους όρους καταβολής του, ισχύουν όσα ορίζονται με την 
αριθμ. Φ.811.9/3344/ΙΒ/9329/11.10.89 κανονιστική απόφαση 
ΦΕΚ 802/Β"/11.10.89, η οποία κυρώθηκε με το άρθρο 64 του Ν. 
1914/90 ΦΕΚ 178/Α’/1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1991 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Ο ΥΦΥΠ. ΟΙΚΟΝΟΜΙΚΩΝ 

ΜΙΛΤ. ΕΒΕΡΤ ΠΑΝ. ΔΕΛΗΜΗΤΣΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 
- 4 - 

Αριθ. 2022292/1491/0023 „ (2) 

Έκδοση δανείου οικονομικής εξυγιάνσεως δρχ. 625.834.000.000. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 «Εκσυγ¬ 
χρονισμός και ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις. 

2. Την αριθμ. 194907/22.11:1969 απόφαση του Υπουργού Οικο¬ 
νομικών «περί των δαπανών εκδόσεως και εξυπηρετήσεως κλπ. Κρατι¬ 
κών Δανείων». 

3. Την υπ’ αρ. Υ 1202/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

Την έκδοση Ομολογιακού δανείου μέ ημερομηνία έκδοσης την 
31.12.90 και ονομασία «Δάνειο Οικονομικής Εξυγιάνσεως» Ν. 
1914/90 άρθρ. 31 και 32, συνολικού ύψους δραχμών εξακοσίων εί¬ 
κοσι πέντε δισεκατομμυρίων, οκτακόσιων τριάντα τεσσάρων εκατομμυ¬ 
ρίων (625.834.000.000). 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σκοπός του ομολογιακού δανείου είναι η εξόφληση υποχρεώσεων 
προς Πιστωτικά Ιδρύματα από καταπτώσεις εγγυήσεων του Δημοσίου, 
θα εκδοθούν ομολογίες διάρκειας τεσσάρων (4) μέχρι δέκα (10) 
ετών ως εξής: 

Σειρά Α': Διάρκεια τεσσάρων ετών (31.12.90 - 31.12.94). 

Σειρά Β': Διάρκεια πέντε ετών (31.12.90 - 31.12.95). 

Σειρά Γ': Διάρκεια έξι ετών (31.12.90 - 31.12.96). 

Σειρά Δ': Διάρκεια επτά ετών (31.12.90 - 31.12.97). 

Σειρά Ε’: Διάρκεια οκτώ ετών (31.12.90 - 31.12.98). 

Σειρά Ζ': Διάρκεια εννιά ετών (31.12.90 - 31.12.99). 

Σειρά Η': Διάρκεια δέκα ετών (31.12.90 - 31.12.2000). ' 

I. Η ονομαστική αξία των ομολογιών των σειρών είναι δρχ. 
1.000.000, 5.000.000, 10.000.000, 20.000.000, 50.000.000 
και 100.000.000. Η ονομαστική αξία σε δραχμές αναγράφεται σε κάθε 
ομολογία (τίτλο). 

II. Οι ομολογίες είναι ανώνυμοι τίτλοι στον κομιστή, και έχουν προ- 
σαρτημένα τοκομερίδια, ένα για κάθε τοκοφόρο περίοδο του δανείου 
μετά την περίοδο χάριτος των τόκων. Στα τοκομερίδια αναγράφεται η 
υποχρέωση καταβολής τόκου στον κομιστή, κατά την ημερομηνία πλη¬ 
ρωμής τους. 

III. Ο τίτλος απαρτίζεται από το στέλεχος, το σώμα και τα τοκομερί¬ 
δια. Είναι τυπωμένος σε ειδικό υδατογραφημένο χαρτί με τις μεθόδους 
της έμμεσης τυπογραφικής και της χαλκογραφικής εκτύπωσης. 

IV. Η εκτύπωση των τίτλων γίνεται σε ειδικό χαρτί βάρους 90 γραμ¬ 
μαρίων κατά τετραγωνικό μέτρο που φέρει υδατογράφημα με κόσμημα 
διπλό ανθέμιο και τις λέξεις «ΕΛΛΗΝΙΚΟΝ ΔΗΜΟΣΙΟΝ». 

V. Διαστάσεις: 

α) Τίτλου περιλαμβανομένου του στελέχους 

1) για ομολογίες με προσαρτημένα έως και 4 

τοκομερίδια 300 X 200 χιλιοστά 

2) για ομολογίες με προσαρτημένα 5-7 τοκο- ■ 

μερίδια 390 X 200 χιλιοστά 

β) Στελέχους 30 X 200 χιλιοστά 

γ) Σώματος τίτλου 168 X 200 χιλιοστά 

δ) τοκομεριδίου 45 X 95 χιλιοστά 

VI. Στο σώμα του τίτλου στην πρόσθια όψη με έμμεση τυπογραφική 
εκτύπωση (ξηρά ΟΓΓ5ΕΤ) αποδίδονται σε όλες τις ονομαστικές αξίες: 

α) Το ενιαίο ασφαλιστικό πολύχρωμο δάπεδο με ίριδα και κόσμημα 
με το έτος της έκδοσης (1990) στο κέντρο του σώματος, το οποίο (ανα¬ 
γράφεται και σε κάθε τοκομερίδιο. 


β) Το τρέχον ασφαλιστικό διακοσμητικό στη θέση διαχωρισμού του 
στελέχους από το σώμα. 

γ) Οι επισημάνσεις της αξίας, τα κείμενα και η υπογραφή του Υπουρ¬ 
γού Οικονομικών και 

δ) Με τυπογραφική εκτύπωση τυπώνονται ο αύξων αριθμός στο στέ¬ 
λεχος, το σώμα και τα τοκομερίδια. 

2. Στην οπίσθια όψη με έμμεση τυπογραφική εκτύπωση αποδίδονται 
με ένα χρώμα τα ασφαλιστικά πλαίσια του σώματος και των τοκομερι¬ 
δίων και με άλλο χρώμα τα κείμενα και η λέξη «ΑΚΥΡΟ» στη θέση των 
άκυρων τοκομεριδίων. 

VII. Χρώματα 

Όλες οι αξίες έχουν το ίδιο χρώμα δαπέδου, κειμένων, αριθμήσεως 
και οπίσθιας όψης, διαφέρει δε κατά αξία, μόνο το κύριο χρώμα του 
ασφαλιστικού πλαισίου. 

1) Πρόσθια όψη 


α) Δάπεδο : πολύχρωμο με ίριδα 

β) Κύριο χρώμα ασφαλιστικών πλαισίων χαλκογραφικής εκτύπωσης: 


Αξία 

1.000.000 

δρχ· 

κυανό 

Αξία 

5.000.000 

δρχ· 

καφέ 

Αξία 

10.000.000 

δρχ· 

βαθύ κυανό 

Αξία 

20.000.000 

δρχ· 

κόκκινο 

Αξία 

50.000.000 

δρχ· 

πράσινο σκούρο 

Αξία 

100.000.000 

δρχ· 

πορτοκαλί 


γ) Κείμενα 
6) Αρίθμηση 
2) Οπίσθια όψη 
α) Πλαίσιο 
β) κείμενα 


βαθύ καφέ ' 
κόκκινο 

ανοικτό ιώδες 
γκρι - κυανό 


VIII. Το κείμενο των ανωτέρω τίτλων του Δανείου Οικονομικής Εξυ- 
γιάνσεως (Ν. 1914/90 άρθρο 31 και 32) έχει ως εξής: 

1) Στέλεχος , 

ΣΤΕΛΕΧΟΣ ΟΜΟΛΟΓΙΑΣ 
ΕΛΛΗΝΙΚΟΥ ΔΗΜΟΣΙΟΥ 
ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝΣΕΩΣ 

(Ν. 1914/90 αρ. 31 & 32) ΣΕΙΡΑ .ΑΡ . 

ΛΗΞΗ. 

ΕΚΔΟΣΗ. αρυ 

ΟΝΟΜΑΣΤΙΚΗ ΑΞΙΑ 

2) Σώμα Ομολογίας 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ, 

ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΙΑΚΟ ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝΣΕΩΣ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 

ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ ΤΩΝ ΑΡΘΡΩΝ 31 & 
32 του Ν. 1940/90 
(ΦΕΚ 178 τ.Α') 

ΣΕΙΡΑ .;. 

ΑΡΙΘΜΟΣ . 

ΕΠΙΤΟΚΙΟ: ΚΥΜΑΙΝΟΜΕΝΟ 

ΔΙΑΡΚΕΙΑ 1990. 

ΟΜΟΛΟΓΙΑ ΣΤΟΝ ΚΟΜΙΣΤΗ 
ΟΝΟΜΑΣΤΙΚΗ ΑΞΙΑ 

ΔΡΧ.: . 

(..·...) 

Η ΟΜΟΛΟΓΙΑ ΕΙΝΑΙ ΠΛΗΡΩΤΕΑ 
ΣΤΟΝ ΚΟΜΙΣΤΗ 
ΣΤΙΣ 31 ΔΕΚΕΜΒΡΙΟΥ. 

Αθήνα 31 Δεκεμβρίου 1990 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΙΩΑΝΝΗΣ ΠΑΛΑΙΟΚΡΑΣΣΑΣ 

3) Τοκομερίδια , 
α) ΚΥΡΙΑ ΟΨΗ 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
ΟΜΟΛΟΓΙΑΚΟ ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝΣΕΩΣ 
ΤΟΚΟΜΕΡΙΔΙΟ ΟΜΟΛΟΓΙΑΣ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΟΣΗ 31 ΔΕΚ. 1990 

ΣΕΙΡΑ . 

ΑΡΙΘΜΟΣ . 

ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ 
ΣΤΙΣ 31 ΔΕΚ. 

ΠΡΟΣ ΕΠΙΤΟΚΙΟ ΠΟΥ ΚΑΘΟΡΙΖΕΤΑΙ ΣΤΗΝ ΑΡΧΗ ΤΗΣ ΤΟ- 
ΚΟΦΟΡΟΥ ΠΕΡΙΟΔΟΥ 

ΣΥΜΦΩΝΑ ΜΕ ΤΟΥΣ ΟΡΟΥΣ ΕΚΔΟΣΕΩΣ ΤΟΥ ΔΑΝΕΙΟΥ 

β) Αντίθετη όψη· ' 

ΤΟ ΤΟΚΟΜΕΡΙΔΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ ΚΟΜΙΣΤΗ. 
ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟΝΙΑ ΜΕΤΑ 
ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑΓΡΑΦΕΤΑΙ Σ’ 
ΑΥΤΟ. 

ΣΕ ΠΕΡΙΠΤΩΣΗ ΠΟΥ Η ΟΜΟΛΟΓΙΑ ΕΞΑΓΟΡΑΣΤΕΙ ΠΡΙΝ ΤΗ 
- ΛΗΞΗ ΑΥΤΟΥ ΤΟΥ ΤΟΚΟΜΕΡΙΔΙΟΥ, ΤΟΥΤΟ ΚΑΘΙΣΤΑΤΑΙ 
ΑΚΥΡΟ ΚΑΙ ΟΥΔΕΜΙΑ ΠΛΗΡΩΜΗ ΤΟΥ ΓΙΝΕΤΑΙ. 

ΓΕΝΙΚΟΙ ΟΡΟΙ ΟΜΟΛΟΓΙΩΝ 

1) Οι Ομολογίες του Δανείου Οικονομικής Εξυγιάνσεως (Ν. 
1914/90 άρθρ. 31 και 32) είναι ανώνυμοι τίτλοι στον κομιστή και εκ- 
δίδονται σε σειρές Α-Η, συνολικού ποσού εξακοσίων είκοσι πέντε δισεκα¬ 
τομμυρίων, οκτακόσιων τριάντα τεσσάρων εκατομμυρίων 
(625.834.000.000) και διάρκειας τεσσάρων (4) μέχρι δέκα (10) ετών 
αντίστοιχα ως (ακολούθως: 

Σειρά Α': Διάρκεια 
Σειρά Β': Διάρχεια 
Σειρά Γ: Διάρχεια 
Σειρά Δ': Διάρχεια 
Σειρά Ε': Διάρχεια 
Σειρά Ζ': Διάρχεια 


4 χρόνια (1990-1994) ποσού 

5 χρόνια (1990-1995) ποσού 

6 χρόνια (1990-1996) ποσού 

7 χρόνια (1990-1997) ποσού 

8 χρόνια (1990-1998) ποσού 

9 χρόνια (1990-1999) ποσού 


35 δισεχ. δρχ. 
55 δισέχ. 

70 δισεχ. δρχ. 
85 δισεχ. δρχ. 
95 δισεχ. δρχ, 
125 δισεχ. δρχ. 


Σειρά Η': Διάρκεια 10 χρόνια (1990-2000) ποσού 160,834 δισεχ. δρχ, 

2) Οι ομολογίες εκδίδονται σε όλες τις σειρές στις παρακάτω ονομα¬ 
στικές αξίες: 

Δρχ. 5.000.000, 10.000.000, 20.000.000, $ 0 . 000.000 Χαι 


100.000.000 και ειδικότερα: 


5% της κάθε σειράς θα είναι αξίας 5.000.000 

5% » » » 

» 

» 10.000.000 

10% » » > 


» 20.000.000 

40% » » » 

» 

» 50.000.000 

40% » » >► 

» 

» 100.000.000 


Ειδικότερα επί πλέον θα εκδοθούν και ομολογίες ονομαστικής αξίας 
1.000.000 της Η' σειράς συνολικού ποσού 834.000.000 δραχ¬ 
μών. 


Πλήθος τίτλων κατά σειρά και αξία 


Σύνολο 



1.000.000 

5.000.000 

10.000.000 

20.000.000 

50.000.000 

100.000.00 

τίτλων 
κατά σειρά 

4ετή 


350 

175 

175 

280 

140 

1.120 

δετή 


550 

275 

275 

440 

220 

1.760 

6ετή 


700 

350 

350 

560 

280 

2.240 

7ετή 


850 

425 

425 

.680 

340 

2.720 

δετή 


950 

475 

475 

760 

380 

3.040 

9ετή 


1.250 

625 

625 

1.000 

500 

4.000 


834 

1.600 

* 800 

800 

1.280 

640 

5.954 


834 

6.250 

3.125 

3.125 

5.000 

2.500 

20.834 


3) Οι ομολογίες αποφέρουν τόκο προς επιτόκιο κυμαινόμενο που κα¬ 
θορίζεται 3 εργάσιμες ημέρες πριν την έναρξη της κάθε τοκοφόρου πε¬ 
ριόδου με κοινή απόφαση των Υπουργών Εθνικής Οικονομίας και Οικο¬ 
νομικών και θα είναι ίσο με το επιτόκιο των τρίμηνων εντόκων γραμμα¬ 
τίων του Δημοσίου, το οποίο θα ισχύει κατά το χρόνο προσδιορισμού. Η 
σχετική κοινή απόφαση θα δημοσιεύεται στην Εφημερίδα της Κυβερνή- 
σεως και θα ανακοινώνεται δια του τύπου και των μαζικών μέσων ενη¬ 
μέρωσης. Για την πρώτη και δεύτερη τρίμηνη τοκοφόρο περίοδο του δα¬ 
νείου το επιτόκιο ορίζεται ίσο με αυτό των τρίμηνων εντόκων γραμμα¬ 
τίων του Δημοσίου που ίσχυε την 31.12.90, ημερομηνία έκδοσης του 
Δανείου, καθώς και την 27.3.91 (19%). 

4) Ειδικά κατά τα τρία πρώτα χρόνια δηλαδή: 
α) 31.12.90 έως 31.12.91, β) 31.12.91 έως 31.12.92 και γ) 

31.12.92 έως 31.12.93, ο τόκος θα υπολογίζεται δεδουλευμένος στο 
τέλος κάθε τριμήνου (τρίμηνη τοκοφόρος περίοδος) προς το ισχύον επι¬ 
τόκιο, δεν θα καταβάλλεται, αλλά θα κεφαλαιοποιείται στο τέλος της το¬ 
κοφόρου αυτής περιόδου. 

Στο τέλος του έτους 1993(31.12) θα προκόψει νέο κεφάλαιο επί του 
οποίου στο εξής θα υπολογίζεται ο σχετικός τόκος. 

Μετά τη λήξη της ανωτέρω τριετούς περιόδου χάριτος για τους τό¬ 
κους, ο τόκος θα υπολογίζεται ανά τρίμηνο, δεδουλευμένος προς το 
ισχύον επιτόκιο, όπως τούτο έχει προσδιορισθεί στην παράγραφο 3, επί 
του νέου κεφαλαίου, αλλά θα καταβάλλεται ετησίως, με πρώτη κατα¬ 
βολή στις 31.12.1994 και στις αντίστοιχες ημερομηνίες τα επόμενα 
χρόνα μέχρι αποσβέσεως των ομολογιών, με την προσκόμιση του σχετι¬ 
κού τοκομεριδίου. 

5) Οι ομολογίες είναι πληρωτέες την ημέρα της λήξης τους. Εάν η 
λήξη τους συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη χωρίς να πληρωθεί πρόσθετος τόκος. 

Εάν προσκομισθούν για εξόφληση μετά τη λήξη τους δεν αποφέρούν 
τόκο για το χρονικό διάστημα από τη λήξη τους μέχρι την προσκόμισή 
τους για εξόφληση. 

' 6) Το Ελληνικό Δημόσιο δύναται να εξαγοράσει μέρος ή το σύνολο 
των ομολογιών που θα βρίσκονται σε κυκλοφορία σε οποιαδήποτε ημε¬ 
ρομηνία καταβολής τόκων μετά το έτος 1995, με αφαίρεση των μη λη¬ 
ξιπροθέσμων τοκομεριδίων. 

7) Η αξίωση των κομιστών για μεν το Κεφάλαιο υπόκειται σε δεκα¬ 
ετή παραγραφή που αρχίζει από την ημερομηνία λήξεως του τίτλου, για 
δε τους τόκους σε πενταετή παραγραφή που αρχίζει από την ημερομηνία 
πληρωμής που αναγράφεται στο κάθε τοκομερίδιο. 


8) Η διάθεση των τίτλων γίνεται από την Τράπεζα της Ελλάδος βά¬ 
σει ειδικής σύμβασης διαχείρισης που θα υπογραφεί μεταξύ του Ελληνι¬ 
κού Δημοσίου και της Τράπεζας της Ελλάδος. 

Η εξόφληση των τίτλων και η πληρωμή των τοκομεριδίων γίνεται 
από την Τράπεζα της Ελλάδος καθώς και τις Τράπεζες και Πιστωτικά 
Ιδρύματα που έχουν .εξουσιοδοτηθεί από την Τράπεζα της Ελλάδος. 

9) Οι τόκοι των ομολογιών του δανείου απαλλάσσονται παντός φό¬ 
ρου, τέλους ή άλλης επιβάρυνσης. · . 

Οι τίτλοι και η μεταβίβασή του απαλλάσσονται των τελών Χαρτοσή¬ 
μου. Επίσης απαλλάσσονται παντός φόρου τέλους ή άλλης επιβάρυνσης 
και οι εξοφλήσεις των τόκων. 

10) Οι παραπάνω γενικοί όροι γράφονται περιληπτικά στην αντίθετη 
όψη των ομολογιών. 

IX. Οι ομολογίες φέρουν την υπογραφή του Υπουργού Οικονομικών; 
η οποία τίθεται στο σώμα του τίτλου με μηχανικό μέσο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου . 1991 

ΟΙ ΥΠΟΥΡΓΟΙ ' - , 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ ΙΩΑΝ. ΠΑΛΑΙΟΚΡΑΣΣΑΣ 

- >- * 

Αριθ. 3004426/995/0029 (3) 

Όροι οινοπνευματοποίησης της υπόλοιπης ποσότητας 10.000 τόννων 

περίπου εγχώριας μέλασσας παραγωγής 1990-1991 της Ελληνι¬ 
κής Βιομηχανίας Ζάχαρης, της Κ.Υ.Α. 3016216/3723/0029/ 
1990. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων, περί φορολογίας οινοπνεύ¬ 
ματος, όπως έχουν τροποποιηθεί, συμπληρωθεί και ισχύουν σήμερα. 

2. Τις διατάξεις της-85/9.7.62 Πράξης του Υπουργικού Συμβου¬ 
λίου που έχει κυρωθεί με τις διατάξεις του άρθρου 1 του Νόμου 4339/ 
64, σχετικά με την οινοπνευματοποίηση της μέλασσας των Ελληνικών 
Ζαχαρουργείων. 

3. Τις διατάξεις του Νόμου 1558/1985 «Κυβέρνηση και Κυβερνη¬ 
τικά Όργανα». 









1530 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις διατάξεις του Νόμου 301/76 «περί της στην Εφημερίδα της 
Κυβέρνησης δημοσιευόμενης ύλης χ.λπ.». 

5. Την απόφαση 19546/3691/29.9.1986, των Υπουργών Οιχ/ 
χών χαι Εμπορίου, «τιμή σταφιδόκαρπου ΑΣΟ, που προορίζεται για οι- 
νοπν/ση. 

6. Την απόφαση 3016216/3723/0029/1990 των Υπουργών Οι¬ 
κονομικών, Εμπορίου και Γεωργίας «οινοπνευματοποίηση 60.000 τόν- 
νων περίπου μέλασσας, παραγωγής της Α.Ε. Ελληνική Βιομηχανία 
Ζάχαρης, από τους οινοπνευματοποιούς Β’ Κατηγορίας», παραγωγής 
1990-1991 και 14.300 τόννων περίπου περυσινής παραγωγής 1989- 
1990. 

7. Την απόφασή μας 3016280/3744/17.10.1990 «Διαδικασία 
οινοπνευματοποίησης εγχώριας μέλασσας - Σύσταση συνεργείων, πα¬ 
ράδοση, παραλαβή και δειγματοληψία». 

8. Το από 25.9.1990 πρακτικό των οινοπνευματοποιιών Β’ Κατηγο¬ 
ρίας μετά υπομνημάτων των οινοπνευματοποιιών ΑΦΟΙ Γ. ΚΟΝΙΟΡ- 
ΔΟΥ ΑΕ και ΑΝΔΡΕΙΑΣ Ε. ΑΛΙΠΡΑΝΤΗΣ ΑΕ που αφορούν την κατα¬ 
νομή της μέλασσας 1990-1991. 

9. Το ΤΕΕΕΧ της Ελληνικής Βιομηχανίας Ζάχαρης από 8.10.90 
με άριθμ. πρωτ. 10158, για την μέλασσα που διαθέτει για οινοπνευμα- 
τοποίηση. 

10. Το 785/8.3.91 ΤΕΕΕΧ του Α.Σ.Ο. σχετικά με τις ποσότητες 
μέλασσας που οινοπνευματοποιήθηκαν μέχρι την 7.3.91 από τους οινο- 
πνευματοποιούς Β' Κατηγορίας. 

11. Την σύσκεψη που πραγματοποιήθηκε στις 12.3.1991 στο Γε¬ 
νικό Χημείο του Κράτους μεταξύ της Διεύθυνσης Φορολογίας Οινοπνεύ¬ 
ματος και των οινοπνευματοποιιών Β' Κατηγορίας για την κατανομή 
της υπόλοιπης ποσότητας 10.000 τόννων περίπου μέλασσας των Ελλη¬ 
νικών Ζαχαρουργείων παραγωγής 1990-1991 της Κ.Υ.Α. 
3016216/3723/0029/90 κατά την οποίαν συμφωνήθηκε η κατα¬ 
νομή να γίνει ανάλογα με τις ανάγκες τους σε μέλασσα κατά το β' εξά¬ 
μηνο της περιόδου 1990-91, όπως αυτές εμφανίζονται από τις ποσότη¬ 
τες των πρώτων υλών που κατεργάσθηκαν στο Α' Εξάμηνο τις ιδίας πε¬ 
ριόδου. 

12. Την Υ. 1140/1051173/1390/9.7.90 (ΦΕΚ 420/Β/ 
10.7.90) Κοινή απόφαση Πρωθυπουργού και Υπουργού Οικονονομι- 
κών «Ανάθεση αρμοδιοτήτων Υπουργού Οικονομικών στον Υφυπουργό 
Παναγ. Δελημήτσο», αποφασίζουμε: 

1. α. Καθορίζουμε τις οριστικές τιμές πώλησης της μέλασσας, για 
την οποία σχετική είναι η απόφαση 3016216/3723/0029/15.11.90 
των Υπουργών Οικονομικών, Εμπορίου και Γεωργίας και για κάθε 
χιλ/μο περιεκτικότητας σε ζάχαρα που εκφράζονται σε ιμβερτοζάχαρο 
50,5% με παράδοση στην κρουνό των δεξαμενών αποθήκευσής της στα 
Ζαχαρουργεία, από την Α.Ε. Ελληνική Βιομηχανία Ζάχαρης, στον Αυ¬ 
τόνομο Σταφιδικό Οργανισμό (Α.Σ.Ο.), σε δραχμές (14,280) δέκα τέσ¬ 
σερις δραχμές και διακόσια ογδόντα χιλιοστά της δραχμής. 

Η τιμή αυτή μαζί με το κέρδος του ΑΣΟ, διαμορφώνεται σε 14,850 
δρχ., που είναι η τιμή πώλησης της μέλασσας από τον ΑΣΟ στους οινο- 
πνευματοποιούς Β' Κατηγορίας. 

β. Οι παραπάνω τιμές των δραχμών 14,280 και 14,850 για κάθε 
χιλιόγραμμο, αυξάνονται ή ελαττώνονται ανάλογα, στην περίπτωση 
που η μέλασσα που παραδίνεται, έχει περιεκτικότητα σε ζάχαρα που εκ¬ 
φράζονται σε ιμβερτοζάχαρο, μεγαλύτερη ή μικρότερη του 50,5%. 

γ. Ο φόρος προστιθέμενης αξίας (Φ.Π.Α.) ή το τιμολογιακό χαρτό¬ 
σημο κατά την πώληση της μέλασσας από τον ΑΣΟ στους οινοπνευμα- 
τοποιούς Β' Κατηγορίας, βαρύνει τους αγοραστές της μέλασσας. 

δ. Η πληρωμή της αξίας της μέλασσας γίνεται: 

- Από τον ΑΣΟ στην Α.Ε. Ελληνική Βιομηχανία Ζάχαρης, μέσα σε 
προθεσμία τριών (3) μηνών, από την ημερομηνία παράδοσης της μέ¬ 
λασσας στους οινοπνευματοποιούς Β' Κατηγορίας από τον ΑΣΟ, για οι- 
νοπνευματοποίησή της. 

- Από τους οινοπνευματοποιούς Β' Κατηγορίας στον ΑΣΟ, όπως κα¬ 
θορίζεται στις παραγράφους 2 και 3 της κοινής απόφασης αριθμ. 
3016216/3723/0029/15.11.90 των Υπουργών Οικονομικών - 
Εμπορίου - Γεωργίας. 

2. α. Η οριστική τιμή της μέλασσας για τον ΑΣΟ και για τους οινο- 
πνευματοποιούς Β' Κατηγορίας, καθορίζεται με την παρούσα απόφασή 
μας, με βάση την περιεκτικότητα της μέλασσας σε ζάχαρα που εκφράζο¬ 
νται σε ιμβερτοζάχαρο και την απόδοση των ζαχάρων αυτών σε οινό¬ 
πνευμα, η οποία, όπως και στην 3013177/7028/0029/2.10.89 
απόφαση του Υπουργού Οικονομικών, καθορίζεται σε (52,50) πενήντα 


δύο και πενήντα εκατοστά λίτρα άνυδρα οιν/τος στα δοχεία ζυμώσεως, 
για κάθε εκατό χιλ/μα ζαχάρων υπολογιζόμενων σε ιμβερτοζάχαρο. 

Η τυχόν προκύπτουσα διαφορά τιμής της μέλασσας, λόγω διαφοράς 
περιεκτικότητας σε ζάχαρα, θα χρεωπιστώνεται μεταξύ ΑΣΟ και οινο¬ 
πνευματοποιιών Β' Κατηγορίας από την τελευταία εντολή παράδοσης 
μέλασσας τοκοφόρα και πάντως όχι πέραν της 31.8.1991. 

β. Στην περίπτωση, που οινοπνευματοποιός Β’ 'Κατηγορίας είναι 
χρεωμένος στον ΑΣΟ, ο τελευταίος (ΑΣΟ) δύναται να διαθέτει στον οι- 
νοπνευματοποιό αυτό πρώτες ύλες για παρασκευή οινοπνεύματος εσω¬ 
τερικής κατανάλωσης, αυξημένες κατά μία δραχμή για κάθε χιλιό¬ 
γραμμο πρώτης ύλης, όπως οι τιμές αυτές καθορίζονται με την πα¬ 
ρούσα απόφασή μας. Στην περίπτωση αυτή η αυξημένη αυτή τιμή θα 
πρέπει να έρχεται αμέσως σε χρέωση του αλληλόχρεου λογαριασμού 
ΑΣΟ και οινοπνευματοποιιών Β' Κατηγορίας. 

3. α. Η συνολική ποσότητα των 10.000 τόννων μέλασσας, κατανέ- 
μεται για την κατεργασία της στα οινοπνευματοποιία Β’ Κατηγορίας 
ως εξής: 

Τόννοι μέλασσας 


1. ΑΕ. ΣΤ. ΧΑΤΖΗΔΗΜΑΣ - ΛΑΡΙΣΑ 2.700 

2. ΗΒΗ Α.Ε. Ν. ΦΑΛΗΡΟ:1.280 

3. ΑΦΟΙ ΚΟΝΙΟΡΔΟΥ - ΗΡΑΚΛΕΙΟ 1.820 

4. ΑΘΟΕ-ΒΟΛΟΣ 400 

5. Γεωργ. Βιομ. Καλαμάτας (ΑΕΒ) 600 

6. ΑΕ ΑΛΙΠΡΑΝΤΗΣ - ΘΕΣΣΑΛΟΝΙΚΗ 2.580 

7. Χ.Ι. ΓΙΑΝΝΟΥΛΗΣ - ΗΡΑΚΛΕΙΟ 620 


10.000 

β. Οι παραπάνω οινοπνευματοποιοί θα πρέπει να παραλάβουν την 
ποσότητα που αναφέρεται παραπάνω παράγραφος 3.α. μέσα στα τρία 
υπόλοιπα δίμηνα της Απόφασής μας 3020068/4583/0029/ 
28.11.1991 του πρώτη αρχομένου την 29.3.1991. 

4. Με απόφαση του Υπουργού Οικονομικών και ύστερα από αίτηση 
των ενδιαφερομένων οινοπνευματοποιιών Β’ Κατηγορίας, θα επιτρέπε¬ 
ται, πριν από την λήξη κάθε διμήνου, που αναφέρεται στην παράγρ. 3α 
και 3β της Κ.Υ.Α. 3016216/3723/0029/15.11.90 να ανταλλάσσο¬ 
νται μεταξύ των οινοπνευματοποιιών πρώτες ύλες οινοπνευματοποιίας, 
ή να εκχωρεί ένα εργοστάσιο σε άλλο τέτοιες πρώτες ύλες χωρίς ανταλ¬ 
λαγή, προκειμένου ί»α εξασφαλιστεί η ομαλή λειτουργία τους και η 
επάρκεια της χώρας στα διάφορα είδη οινοπνεύματος. 

5. α. Ο ΑΣΟ σε συνεργασία με την Ελληνική Βιομηχανία Ζάχαρης, 
θα πρέπει να τροφοδοτούν τα οινοπνευματοποιία με ποσότητα μέλασ- 
αας για αποθήκευση τέτοια, ώστε να μην δημιουργείται πρόβλημα τους 
αποθηκευτικούς χώρους της Ελληνικής Βιομηχ. Ζάχαρης, να εξασφα¬ 
λίζεται η ομαλή λειτουργία τους, χωρίς όμως να αποθηκεύονται σε αυτά 
υπερβολικές ποσότητες, που στη συνέχεια δημιουργείται θέμα μεταφο¬ 
ρικών, προκειμένου να μεταφερθεί μέρος αυτής της μέλασσας σε άλλα 
εργοστάσια, για οινοπνευματοποίηση. 

β. Επίσης ο ΑΣΟ, σε συνεργασία με την Ελληνική Βιομηχανία Ζάχα¬ 
ρης, κατά την διάθεση των πρώτων υλών οινοπνευματοποιίας, θα πρέ¬ 
πει να λαμβάνουν υπόψη τους τις αποστάσεις των οινοπνευματοποιιών 
από τους χώρους διάθεσης αυτών των πρώτων υλών, ώστε η διάθεση 
αυτή να επιβαρύνει τα οινοπνευματοποιία με τα ίδια, κατά το δυνατόν, 
μεταφορικά έξοδα. 

γ. Σε όλες τις περιπτώσεις που παραδίνεται μέλασσα από τον ΑΣΟ, 
από ένα εργοστάσιο που είχε αποθηκευτεί αλλά δεν είχε αγορασθεί για 
κατεργασία σε άλλο, η δειγματοληψία θα γίνεται από τον ΑΣΟ, παρου¬ 
σία χημικού της αρμόδιας Χημ. Υπηρεσίας και των εκπροσώπων των 
εργοστασίων, η δε χρεωπίστωση των ζαχάρων θα γίνεται με βάση την 
ανάλυση που θα κάνει η αρμόδια Χημ. Υπηρεσία, που εποπτεύει το ερ¬ 
γοστάσιο, από το οποίο παραλαμβάνεται η μέλασσα. 

6. Επιτρέπεται, ύστερα από σχετική απόφαση της Δ/νσης Φορολο¬ 
γίας Οινοπνεύματος Δ.29 του Γ.Χ.Κ., στα οινοπνευματοποιία Β' Κα¬ 
τηγορίας να κατεργασθούν μέλασσα, που θα παραλάβουν μαζί με άλλες 
πρώτες ύλες παραγωγής οιν/τος, υπό τον όρο ότι, το οινόπνευμα που θα 
παραχθεί θα χαρακτηρίζεται σαν «οινόπνευμα γεωργικής προέλευ¬ 
σης». 

7. Τα οινοπνευματοποιία Β' Κατηγορίας πρέπει πριν από την έναρξη 
κατεργασίας της μέλασσας, να ζητήσουν να λάβουν, από την αρμόδια 
εποπτεύουσα αυτά Χημική Υπηρεσία του Γ.Χ.Κ., την άδεια κατεργα¬ 
σίας όπως ορίζουν οι διατάξεις του Κ.Ν.Φ.Ο. 

8. Κάθε λεπτομέρεια της απόφασης αυτής ορίζεται με απόφαση του 
Υπουργού των Οικονομικών. 

Η απόφαση αυτή, που η ισχύς της αρχίζει από την ημερομηνία της 
υπογραφής της, να δημοσιευτεί στην Εφημερίδα της Κυβερνήσεως. 

Αθήνα, 27 Μαρτίου 1991 

Ο ΥΦΥΠΟΥΡΓΟΣ 

ΠΑΝΑΓ. ΔΕΛΗΜΗΤΣΟΣ 
-+- 

Αριθ. 25899 (4) 

Κύρωση Κανονισμού Εσωτεριχής Υπηρεσίας του Πρωτοδιχείου Λάρι¬ 
σας. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 τουΝ. 1756/88 ΦΕΚ 35/26.2.88, 
όπως αντικαταστάθηκε από το άρθρο 5 του Ν. 1868/89 (ΦΕΚ 230/ 
10.10.89) τεύχος Α’. 

2. Το έγγραφο 183/25.2.1991 του Πρωτοδικείου Λάρισας. 

Κυρώνεται ο κανονισμός της εσωτερικής υπηρεσίας του Πρωτοδι¬ 
κείου Λάρισας, όπως καταρτίστηκε με την απόφαση 5/1990 της Ολο¬ 
μέλειας του Δικαστηρίου αυτού, η οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΚΕΦΑΛΑΙΟ ΠΡΩΤΟ 

ΑΡΘΡΟ 1 

Ο Κανονισμός αυτός βασίζεται στις διατάξεις του άρθρου 17 παρ. 1, 
2α’ και 5 του Ν, 1756/1988 «κώδικας οργανισμού δικαστηρίων και 
κατάσταση δικαστικών λειτουργών» όπως αντικαταστάθηκε από το άρ¬ 
θρο 5 του Ν. 1868/88 και ρυθμίζει τα θέματα που αναφέρσνται στο πα¬ 
ραπάνω άρθρο. 

ΑΡΘΡΟ 2 

Το Πρωτοδικείο Λάρισας για τη ρύθμιση των θεμάτων που καθορίζο¬ 
νται στη διάταξη του άρθρου 14 του Ν. 1756/1988, όπως αντικατα- 
στάθηκε από το άρθρο 3 του Ν. 1868/88 και όπου αλλού ορίζει ο νό¬ 
μος, συγκροτείται σε Ολομέλεια. 

ΑΡΘΡΟ 3 

Η σύγκληση της Ολομέλειας από το Δικαστή που διευθύνει το Πρω¬ 
τοδικείο Λάρισας, είτε με δική του πρωτοβουλία, είτε όταν ζητηθεί εγ- 
γράφως από το 1 /3 των μελών που συμμετέχουν σ’ αυτή κατά το χρόνο 
της συζήτησης, είτε μετά από αίτηση του Εισαγγελέα Πρωτοδικών, γί¬ 
νεται με πράξη η οποία γνωστοποιείται σε όλα τα μέλη της Ολομέλειας 
του Πρωτοδικείου και στον Εισαγγελέα Πρωτοδικών. 

ΑΡΘΡΟ 4 

α. Στο Πρωτοδικείο Λάρισας, για την εκδίκαση των αστικών υποθέ¬ 
σεων που υπάγονται στην υλική και τοπική αρμοδιότητά του λειτουρ¬ 
γούν το Πολυμελές και Μονομελές Πρωτοδικείο, τα οποία συνεδριάζουν 
κατά τις ημέρες και ώρες που αναφέρονται στο δεύτερο κεφάλαιο του 
Κανονισμού αυτού. 

β. Οι ποινικές υποθέσεις που υπάγονται στην καθ’ ύλη και κατά τόπο 
αρμοδιότητα του ίδιου αυτού Πρωτοδικείου, δικάζονται από τα Ποινικά 
Δικαστήρια, το Δικαστικό Συμβούλιο και ερευνώνται από τους Ανακρι¬ 
τές που αναφέρονται στο τρίτο κεφάλαιο του κανονισμού αυτού. 

γ. Η Γραμματεία του Πρωτοδικείου Λάρισας αποτελεί αυτοτελή 
Διεύθυνση και διαιρείται στα τμήματα που αναφέρονται στο τέταρτο κε¬ 
φάλαιο του κανονισμού αυτού. 

* 

ΚΕΦΑΛΑΙΟ ΔΕΥΤΕΡΟ 

ΣΥΝΕΔΡΙΑΣΙΣ ΤΩΝ ΠΟΛΙΤΙΚΩΝ ΔΙΚΑΣΤΗΡΙΩΝ 
- ΑΡΘΡΟ 5 

α. Το Πολυμελές Πρωτοδικείο Λάρισας συνεδριάζει με εναλλασσόμε¬ 
νες συνθέσεις κάθε πρώτη και Τρίτη κάθε μηνός (με την εξαίρεση μόνο 
του άρθρου 10 του παρόντος κανονισμού) και ώρα 09.00' στο ακροατή¬ 
ριό του για την εκδίκαση των υποθέσεων τακτικής διαδικασίας και 
εκούσιας δικαιοδοσία»;. 

β. Τα Μονομελή Πρωτοδικεία συνεδριάζουν κάθε Δευτέρα και ώρα 


09.00', στα προσδιορισμένα οικροατήρια του Πρωτοδικείου, για την εκ¬ 
δίκαση υποθέσεων που αφορούν τις ζημίες που προέρχονται από αυτοκί¬ 
νητα των διαφορών που οινακύπτουν από τη σύμβαση ασφάλισης αυτο¬ 
κινήτων (άρθρ. 681Α' Κ.Πολ.Δ) καθώς και των διαφορών που αφορούν 
διατροφή και επιμέλεια τέκνων (άρθρ. 681 Β' Κ.Πολ.Δ). Επίσης συνε¬ 
δριάζουν την ίδια ημέρα και ώρα ΙΟ.ΟΟ' για την εκδίκαση ασφαλιστι¬ 
κών μέτρων. 

γ. Τα Μονομελή Πρωτοδικεία συνεδριάζουν κάθε Τρίτη και ώρα 
ΙΟ.ΟΟ’, στα ακροατήρια του Πρωτοδικείου, για την εκδίκαση υποθέ¬ 
σεων τακτικής διαδικασίας. Οι υποθέσεις εκούσιας δικαιοδοσίας εκδικά- 
ζονται την ίδια ημέρα και ώρα ΙΙ.ΟΟ’. 

δ. Τα μονομελή Πρωτοδικεία συνεδριάζουν κάθε Πέμπτη και ώρα 
09.00' για την εκδίκαση εργατικών διαφορών, διαφορών από αμοιβές 
για την παροχή εργασίας μισθωτικών διαφορών και διαφορών του άρθρ. 
17 παρ. 2 Κ.Πολ.Δ. διαφορών από πιστωτικούς τίτλους, ανακοπών 
κατά διαταγών πληρωμής και υποθέσεων που αφορούν «αναγκαστική 
απιαλλοτρίωση. 

ε. Πρόεδρος Πρωτοδικών ή Πρωτόδικης που ορίζεται από το Δικα¬ 
στή που διευθύνει το Πρωτοδικείο Λάρισοις εκδικάζει κάθε εργάσιμη 
ημέρα και από ώρα 11.ΟΟ’ τις αιτήσεις λήψεως ασφαλιστικών μέτρων, 
όπου υπάρχει συναίνεση του καθού. Οι διαταγές πληρωμής εκδίδονται 
από Πρωτόδικη που ορίζεται κατά τον ίδιο τρόπο, κάθε εργάσιμη ημέρα 
και από ώρα ΙΙ.ΟΟ'. 

στ. Οι διεξαγωγές των αποδείξεων ενώπιον των Εισηγητών- 
Δικαστών διενεργούνται όλες τις εργάσιμες ημέρες και ώρες που καθο¬ 
ρίζονται από τους αρμοδίους δικαστές που διευθύνουν. 

ΑΡΘΡΟ 6 

Για κάθε δικάσιμο των παραπιάνω πολιτικών Δικαστηρίων θα εγγρά- 
φονται στα πινάκια ή θα προσδιορίζονται οι ακόλουθοι αριθμοί υποθέ¬ 
σεων: ’ 

Α) Στα πινάκια του Πολυμελούς Πρωτοδικείου μέχρι 60 υποθέσεις 
κάθε φορά. 

Β) Στα πινιχκια του Μονομελούς Πρωτοδικείου: Μέχρι 30 υποθέσεις 
στην τακτική διιαδικασία. Μέχρι.. 40 υποθέσεις στην εκούσια δικαιοδο¬ 
σία. Μέχρι 30 υποθέσεις στη διοιδικασία των διαφορών που αφορούν ζη¬ 
μιές από αυτοκίνητα και διατροφή και επιμέλεια τέκνων. Μέχρι 40 υπο¬ 
θέσεις στη διαδικασία των μισθωτικών διαφορών, πιστωτικών τίτλων 
και ανακοπών κατά διαταγών πληρωμής. Μέχρι 10 υποθέσεις στη δια¬ 
δικασία των εργατικών διαφορών. Μέχρι 10 υποθέσεις στη διαδικασία 
των αναγκαστικών απαλλοτριώσεων. 

ΚΕΦΑΛΑΙΟ ΤΡΙΤΟ 

ΣΥΝΕΔΡΙΑΣΕΙΣ ΤΩΝ ΠΟΙΝΙΚΩΝ ΔΙΚΑΣΤΗΡΙΩΝ 
ΑΡΘΡΟ 7 

Οι συνεδριάσεις όλων των Ποινικών Δικαστηρίων γίνονται στα προσ¬ 
διορισμένα ακροατήρια του Πρωτοδικείου αρχίζουν ώρα 09.00'. Τα αυ¬ 
τόφωρα αδικήματα εκδικάζονται καθημερινά και κατά το Σάββατο ώρα 
12 . 00 ’. 

' "Ν 

α. Το Μικτό Ορκωτό Δικαστήριο (Μ/Ο/Δ) συνεδριάζει ημέρα Τε¬ 
τάρτη. 

β. Λειτουργούν Α’, Β’ και Γ’ Τριμελή Πλημμελειοδικεία. Το Α' συνε¬ 
δριάζει κάθε Δευτέρα, το Β' κάθε Τετάρτη και το Γ' κάθε Παρασκευή. 
Την πρώτη εργάσιμη Δευτέρα του μήνα το Α' Τριμελές Πλημμελειοδι¬ 
κείο δικάζει μόνο εφέσεις κατ’ αποφάσεων των Μονομελών Πλημμε¬ 
λειοδικείων. 

γ. Λειτουργούν Α’, Β’ και Γ’ Μονομελή Πλημμελειοδικεία. Το Α' συ¬ 
νεδριάζει κάθε Τετάρτη. Το Β' κάθε Παρασκευή και το Ρ την πρώτη και 
Τρίτη Δευτέρα του κάθε μήνα. Την πρώτη εργάσιμη Δευτέρα του μήνα 
το Γ' Μονομελές Πλημμελειοδικείο δικάζει μόνο παραβάσεις της ασφα¬ 
λιστικής νομοθεσίας. 

δ. Το Μονομελές Δικαστήριο ανηλίκων συνεδριάζει ημέρα Τετάρτη. 

ε. Το Τριμελές Δικαστήριο Ανηλίκων συνεδριάζει ημέρα Πέμπτη. 

στ. Το Μονομελές Πλημμελειοδικείο συνεδριάζει στις μεταβατικές 
έδρες του (Αγιάς, Τυρνάβου, Ραψάνης, Φαρσάλων και Ελασσόνας), 
ημέρα Πέμπτη. 

ζ. Η εκδίκαση των αυτοφώρων εγκλημάτων κατά τις ημέρες που λει¬ 
τουργεί το Τριμελές ή το Μονομελές Πλημμελειοδικείο αρχίζει στις 
15.00. Τις υπόλειπες ημέρες η εκδίκασή τους αρχίζει στις 12.00" από 
τους Δικαστές που την προηγούμενη ημέρα συμμετέχουν στη σύνθεση 

του Τριμελούς ή Μονομελούς Πλημμελειοδικείου (αντίστοιχα) εκτός 
από το Σάββατο οπότε την Υπηρεσία των Δικαστών ορίζει ο Δικαστής 
που διευθύνει„το Πρωτοδικείο Λάρισας. 

η. Για την ανάκριση αξιοποίνων πράξεων λειτουργούν τα Α' και Β' 
οινακριτικά τμήματα. Θα λαμβάνεται μέριμνα από τον Δ/ντα το Πρω¬ 
τοδικείο ώστε οι ασκούντες καθήκοντα Ανακριτού να επιβαρύνονται με 
το ήμισυ των. πολιτικών και ποινικών υποθέσεων. 

θ. Για τη συγκρότηση των Δικαστηρίων Ανηλίκων ορίζεται αρμοδίως 
ένας τακτικός και ένας αναπληρωτής δικαστής ανηλίκων. 

ι. Στην προστιθέμενη τελευταία δικάσιμο του Τριμελούς ή Μονομε¬ 
λούς Πλημ/κείου κάθε μήνα θα εκδικάζονται κατά κανόνα εξ αναβολής 
υποθέσεις όί οποίες αντιμετωπίζουν κίνδυνο παραγραφής. 

- ΚΕΦΑΛΑΙΟ ΤΕΤΑΡΤΟ 

ΤΜΗΜΑΤΑ ΤΗΣ ΓΡΑΜΜΑΤΕΙΑΣ ΤΟΥ ΠΡΩΤΟΔΙΚΕΙΟΥ 
'* ΚΑΙ ΑΡΜΟΔΙΟΤΗΤΕΣ ΑΥΤΩΝ 

ΑΡΘΡΟ 8 

Η Γραμματεία του Πρωτοδικείου διευθύνεται από το Γραμματέα 
Πρωτοδικών και διαιρείται στα οκτώ παρακάτω τμήματα σε καθένα 
από τα οποία υπηρετούν πέντε τουλάχιστον υπάλληλοι, συμπεριλαμβα¬ 
νομένου και του Προϊσταμένου του Τμήματος. 

Α'. Ο Γραμματέας του Πρωτοδικείου Λάρισας: 

Μετέχει στις συνεδριάσεις της Ολομέλειας του Πρωτοδικείου και συ¬ 
ντάσσει τα πρακτικά της. Τηρεί το γενικό και εμπιστευτικό πρωτόκολλο 
εισερχομένων και εξερχομένων εγγράφων, το μητρώο δικαστών και 
υπαλλήλων, τηρεί και ενημερώνει τους ατομικούς φακέλλους των υπαλ¬ 
λήλων. Τηρεί το βιβλίον αδειών των υπαλλήλων και των συμβολαιο¬ 
γράφων, Τηρεί τους φακέλλους δικαιολογητικών προμήθειας υλικών, 
εκθέσεων επιθεωρήσεως Ειρηνοδικείων και Πταισματοδικείων, Επιθε- 
ωρήσεως Πρωτοδικείου, διορισμού δικαστών σε Επιτροπές, Συμβούλια 
κ.λπ. και ώς δικαστικών αντιπροσώπων σε αρχαιρεσίες σωματείων, πα¬ 
ραγγελιών σε Ειρηνοδίκες προς αναπλήρωση κωλυομένων. 

Επιβλέπει για την κατ’ έτος αναθεώρηση των εκλογικών καταλόγων 
και έκδοση νέων βιβλιαρίων και για διεκπεραίωση διαδικασιών που 
απαιτούνται σε περιόδους εκλογών και δημοψηφισμάτων, όπως η προε¬ 
τοιμασία αυτών, η έκδοση των αποτελεσμάτων κ.λπ. 

Φροντίζει .για τη διενέργεια μειοδοτικών διαγωνισμών, την προμή¬ 
θεια υλικών και μηχανολογικού εξοπλισμού, τη διανομή των υλικών 
στα Τμήματα, την παρακολούθηση των πιστώσεων και την τήρηση του 
βιβλίου επίπλων και σκευών. 

Διαχειρίζεται τις πιστώσεις που παρέχονται για την προμήθεια γρα¬ 
φικής ύλης και υλικών καθαριότητας και συντάσσει λογοδοσία προς το 
Συμβούλιο Πρωτοδικών. Μεριμνά για την προμήθεια των αναγκαίων 
εντύπων, καρτελών κλπ. υπηρεσιακών βιβλίων. 

Β' Τα Τμήματα της Γραμματείας: 

1. Τμήμα Πολυμελούς Πρωτοδικείου: Στην αρμοδιότητα αυτού υπά¬ 
γεται η κατάθεση δικογράφων τακτικής ή εκούσιας δικαιοδοσίας, που 
απευθύνονται στο αντίστοιχο Δικαστήριο, ο προσδιορισμός δικασίμου, η 
τήρηση και καθαρογραφή των πρακτικών συνεδριάσεως, η δημοσίευση 
των αποφάσεων, η κατάθεση ενδίκων μέσων, η χορήγηση απογράφων 
και αντιγράφων των αποφάσεων. 

2. Τμήμα Μονομελούς Πρωτοδικείου: Στην αρμοδιότητα αυτού υπά¬ 
γεται η κατάθεση δικογράφων τακτικής ή εκούσιας δικαιοδοσίας, που 
απευθύνουν στο αντίστοιχο Δικαστήριο, ο προσδιορισμός δικασίμου, η 
τήρηση πινακίων, η τήρηση και καθαρογραφή των πρακτικών συνεδριά- 
σεως, η δημοσίευση των αποφάσεων, η κατάθεση ενδίκων μέσων,.η χο¬ 
ρήγηση απογράφων και αντιγράφων των αποφάσεων. Επιπλέον, η δη¬ 
μοσίευση των διαθηκών, η έκδοση και φύλαξη γραμματίων εγγυοδο¬ 
σίας, η τήρηση των βιβλίων ενεχύρων, η χορήγηση κληρονομητηρίων 
και η τήρηση του αρχείου των διαιτησιών. 

3. Τμήμα Ειδικών διαδικασιών: Στην αρμοδιότητα αυτού υπάγεται 
η κατάθεσή δικογράφων που απευθύνεται στο Μονομελές Πρωτοδικείο 
και εκδικάζονται κατά τις ειδικές διαδικασίες, ο προσδιορισμός δικασί¬ 
μου, η τήρηση και καθαρογραφή των. πρακτικών, η δημοσίευση των 
αποφάσεων, η κατάθεση ενδίκων μέσων, η χορήγηση απογράφων και 
αντιγράφων των αποφάσεων. 

4. Τμήμα Ασφαλιστικών μέτρων και Διαταγών πληρωμής: 

Στην αρμοδιότητα αυτού υπάγεται η κατάθεση δικογράφων που 

απευθύνονται στο Μονομελές Πρωτοδικείο και εκδικάζονται κατά τη 
διαδικασία των ασφαλιστικών μέτρων, ο προσδιορισμός δικασίμου, η 


τήρηση και καθαρογραφή των πρακτικών συνεδριάσεως, η δημοσίευση 
και καθαρογραφή των αποφάσεων και χορήγηση αντιγράφων των απο¬ 
φάσεων. 

Επιπλέον η κατάθεση αιτήσεων για έκδοση διαταγών πληρωμής, η 
καθαρογραφή των διαταγών πληρωμής και η χορήγηση απογράφων 
και.αντιγράφων αυτών. 

5. Τμήμα καθαρογραφής και πτωχεύσεων: 

Στην αρμοδιότητα αυτού υπάγεται η καθαρογραφή των πολιτικών 
αποφάσεων, των αποφάσεων της Ολομέλειας και του Πρωτοδικείου σε 
συμβούλιο και η δακτυλογράφηση των εγγράφων της Διευθύνσεως και 
της αλληλογραφίας του Πρωτοδικείου. Επιπλέον η τήρηση των φακέλ- 
λων της πτωχεύσεως και γενικά η διακίνηση της πτωχευτικής διαδικα¬ 
σίας. 

6. Τμήμα Ποινικό: Στην αρμοδιότητα αυτού υπάγεται η τήρηση και 

καθαρογραφή των πρακτικών και των αποφάσεων των Ποινικών Δικα¬ 
στηρίων, η εκκαθάριση και εκτέλεση όλων των καταδικαστικών αποφά¬ 
σεων, η άσκηση των ενδίκων μέσων, η βεβαίωση των αποληψίμων των 
ερήμην καταδικαστικών αποφάσεων, και των λιπομαρτυριών, η ε.Λλη- 
λογραφία του Τμήματος, η σύνταξη των πινάκων κινήσεως του Τμήμα¬ 
τος και η σύνταξη των δελτίων ποινικού μητρώου των καταδικαζομέ- 
νων. ' 

7. Τμήμα Ανακριτικό και Βουλευμάτων: Στην αρμοδιότητα αυτού 
υπάγεται η σύνταξη κλήσεων προς τους κατηγορουμένους και τούς μάρ¬ 
τυρες, η τήρηση των σχετικών βιβλίων, η συμμετοχή στη λήψη των κα¬ 
ταθέσεων των μαρτύρων και η δακτυλογράφησή τους, η χορήγηση 
αντιγράφων κ.τ.λ. 

Επίσης η καθαρογραφή των βουλευμάτων, η δημοσίευσή τους και η 
τήρηση των σχετικών βιβλίων, η χορήγηση αντιγράφων προς κοινοποί¬ 
ηση κ.τ.λ. 

8. Τμήμα Αρχείου: Στην αρμοδιότητα αυτού υπάγεται η αρχειοθέ¬ 
τηση και φύλαξη των αποφάσεων και των δικογραφιών πολιτικών και 
ποινικών, η έκδοση πιστοποιητικών, η κατάθεση και καταχώρηση εται¬ 
ρικών, η χορήγηση αντιγράφων και αποσπασμάτων κ.τ.λ. 

ΑΡΘΡΟ 9 

Το γραφείο Νομολογίας και έρευνας, το οποίο προβλέπεται από τη 
διάταξη του άρθρου 20 του Ν. 1756/1988, διευθύνεται από δικαστή 
που ο Δικαστής που διευθύνει το Δικαστήριο θα ορίζει, στελεχώνεται δε 
από έναν υπάλληλο της Γραμματείας, κατά προτίμηση πτυχιούχο Νο- 
μικής. 

ΑΡΘΡΟ 10 

Εξαιρετικά για τους μήνες Ιούνιο και Δεκέμβριο καθώς και τα χρο¬ 
νικά διαστήματα α) από 23 Δεκεμβρίου μέχρι 6 Ιανουάριου και β) από 
τη Μεγάλη Δευτέρα μέχρι το Σάββατο της Διακαινησίμου, ο προσδιορι¬ 
σμός των πολιτικών και ποινικών υποθέσεων θα γίνεται ως εξής: 

Α' Πολιτικές υποθέσεις: 

α. Κατά τα διαστήματα των εορτών των Χριστουγέννων και του 
Νέου Έτους, όπως χρονικά αναφέρθηκαν παραπάνω, δεν θα προσδιορί¬ 
ζονται υποθέσεις που υπάγονται στα πολιτικά τμήματα, εκτός από υπο¬ 
θέσεις που αφορούν ασφαλιστικά μέτρα, αναστολή εκτελέσεως, διαταγές 
πληρωμής και πιστωτικούς τίτλους. 

β) Για τους μήνες Ιούνιο και Δεκέμβριο προσδορίζονται μόνο μέχρι 
δύο δικάσιμοι κατά διαδικασία και Δικαστήριο. Ειδικά για το Πολυμε¬ 
λές Πρωτοδικείο θα προσδιορίζεται μόνο μία δικάσιμος τακτικής διαδι¬ 
κασίας. . .. 1 

Β) Ποινικές υποθέσεις: 

Κατά τα παραπάνω διαστήματα των εορτών των Χριστουγέννων και 
Νέου Έτους και του Πάσχα δεν προσδιορίζονται ποινικές υποθέσεις. 
Στα διαστήματα αυτά θα γίνεται η εκδίκαση μόνο αυτοφόρων εγκλημά¬ 
των από υπηρεσία Δικαστών που θα ορίζει ο Δικαστής που διευθύνει το 
Πρωτοδικείο Λάρισας. 

ΑΡΘΡΟ 11 

Η ισχύς του παρόντος κανονισμού άρχεται από της κυρώσεώς του 
από τον Υπουργό Δικαιοσύνης. 

Κρίθηκε, αποφασίστηκε και δημοσιεύτηκε στη Λάρισα σήμερα στις ... 

ΟΙ ΠΡΟΕΔΡΟΙ 

(υπογραφές) 

ΟΙ ΔΙΚΑΣΤΑΙ 

Βασ. Κανούτος, Γεωρ. Σερδένης, Σοφ. Καραχάλιου, Παν. Θεοδωρό- 
πουλος, Αγλαΐα Κωτούλα, Κων. Ασημακόπουλος, Ιωαν. Μπαλιταά- 
ρης, Αννα. Τσέτσου, Ηλ. Αγγελόπουλος, Χρ. Σαλτ'αγιάννης, Χαρ. Πα- 
πακώστας, Χάϊδω. Μπάρτζια, Σωτ. Αδαμοπούλου, Μερόπ. Πουλάκη, 
Νομικός Ρούσσος 

Η Γραμματέας 
Ε. ΠΑΝΤΑΖΗ 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 27 Μαρτίου 1991 


0 ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

Αθ. ΚΑΝΕΛΛΟΠΟΥΛΟΣ 

. -♦- . 

Αριθ. ΥΠΠΟ/ΓΝΟΣ/8683 (5) 

Δικαίωμα εισόδου σε Μουσεία, Μνημεία και Αρχαιολογικούς Χώρους. 


Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ 
ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερνητικά όρ¬ 
γανα» (ΦΕΚ 137/Α). 

2. Τις διατάξεις του Π.Δ. 941/77 «Περί Οργανισμού ΤΠΠΟ» (ΦΕΚ 
320/Α). 

3. Τις διατάξεις του Ν. 736/77 «Περί Οργανισμού του Ταμείου Αρ¬ 
χαιολογικών Πόρων και Απαλλοτριώσεων» (ΦΕΚ 316/Α). 

4. Την ΥΠΠΕ/ΑΡΧ/Α2/32859/2189/9.6.80 Υπουργική Από¬ 
φαση «Περί Κωδικοποιήσεως εις ενιαίον κατάλογο των Μουσείων, 
Μνημείων και Αρχαιολογικών Χώρων του Κράτους εις τα οποία η είσο¬ 
δος χωρεί με εισιτήριο υπέρ του Ταμείου Αρχαιολογικών Πόρων κάι 
Απαλλοτριώσεων, όπως συμπληρώθηκε με τις 3711/2479/ 
8.8.1980, 60214/3478/9.10.1980 και Α2/Φ32/27033/1648/ 
29.4.82 όμοιες υπουργικές αποφάσεις. 

5. Την αρ. 1490/28.11.90 Απόφαση της Επιτροπής Τιμών και Ει¬ 
σοδημάτων με βάση την οποία εκδόθηκε η Κ.Υ.Α. ΥΠΠΟ/ΓΝΟΣ/ 
10663/1.3.91 (ΦΕΚ 132/Β) και την Τροποποιητική Απόφαση αρ. 
1561/8.3.91 της Επιτροπής Τιμών και Εισοδημάτων. 

6. Την αρ. Υ. 1140/1051173/1390/10.7.90 (ΦΕΚ 420/Β) 
Απόφαση του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στον Υφυπουργό Οικονομι¬ 
κών», αποφασίζουμε: 

1. Το δικαίωμα εισόδου στα Μουσεία, Μνημεία και Αρχαιολογικούς 
Χώρους του Κράτους καταβάλλεται από όλους ανεξαιρέτως τους επι¬ 
σκέπτες με την επιφύλαξη των οριζομένων από τις επόμενες παραγρά¬ 
φους. 

2. Οι Κυριακές και οι εξαιρέσιμες αργίες ορίζονται ημέρες ελεύθερης 
επίσκεψης μεμονωμένων ατόμων χωρίς ξεναγό. 

3. Οι ξένοι μαθητές, φοιτητές και σπουδαστές προερχόμενοι από χώ¬ 
ρες εκτός ΕΟΚ, εφόσον αποδεικνύουν την ιδιότητά τους αυτή ή πραγμα¬ 
τοποιούν ομαδική σχολική επίσκεψη στα πλαίσια του εκπαιδευτικού 
τους προγράμματος, καταβάλλουν μειωμένη τιμή εισιτηρίου εισόδου 
στα Μουσεία, Μνημεία και Αρχαιολογικούς Χώρους του Κράτους. 

Παρέχεται έκπτωση 25% στο δικαίωμα εισόδου στα Μουσεία, Μνη¬ 
μεία και τους Αρχαιολογικούς χώρους του κράτους στους κατόχους της 
ειδικής Κάρτας του Ευρωπαίου πολίτη άνω των 60 ετών σε κράτη μέλη 
της ΕΟΚ και στρογγυλοποιούνται οι τιμές ως εξής: 


Τιμή εισιτηρίων δρχ. 


» * * 

» » » 

» » » 

» » » 

» » » 


1.500 

1.000 

800 

600 

500 

400 


τιμή εισ. έκπτωσης 25% δρχ. 

» » » · » » 

» ’ » » » » 

» » » » » 

» » » » » 

» » * » » 

4. Απαλλάσσονται από την καταβολή εισιτηρίου εισόδου στα Μου¬ 
σεία, Μνημεία και τους Αρχαιολογικούς χώρους του Κράτους: 
α) Οι ακαδημαϊκοί 


β) Παιδιά ηλικίας μέχρι έξι (6) ετών 

γ) Οι μαθητές (Στοιχειώδους και Μέσης Εκπαίδευσης):φοιτητές και 
σπουδαστές των Ανωτέρων και Ανωτάτων Εκπαιδευτικών Ιδρυμάτων 
των Χωρών Μελών της Ευρωπαϊκής Κοινότητας εφόσον αποδεικνύουν 
την ιδιότητά τους αυτή ή πραγματοποιούν ομαδική σχολική επίσκεψη 
στα πλαίσια του εκπαιδευτικού τους προγράμματος. 

δ) Οι ξένοι μαθητές και φοιτητές κλασσικών σπουδών'των χωρών 
εκτός της Ευρωπαϊκής Κοινότητας, εφόσον αποδεικνύουν την ιδιότητά 
τους. 

ε) Το επιστημονικό διδακτικό προσωπικό των Φιλοσοφικών Σχολών, 
των Αρχιτεκτονικών Σχολών και των Σχολών Κιχλών Τεχνών των 
Ανωτάτων Εκπαιδευτικών Ιδρυμάτων των Χωρών Μελών της ΕΟΚ. 

στ) Οι πτυχιούχοι των Ιστορικών και Αρχαιολογικών Τμημάτων των 
Φιλοσοφικών Σχολών των Χωρών Μελών της ΕΟΚ. 

ζ) Οι εκπαιδευτικοί λειτουργοί Στοιχειώδους και Μέσης Εκπαίδευ¬ 
σης. 

η) Οι ξένοι αρχαιολόγοι, ιστορικοί, ιστορικοί της τέχνης και καθηγη¬ 
τές κλασσικών σπουδών, κατόπιν επίσημης βεβαίωσης του εκπαιδευτι¬ 
κού ιδρύματος ή της επαγγελματικής ένωσης στην οποία ανήκουν και 
για ορισμένο κάθε φορά χρόνο. . 

θ) Οι διευθυντές και τα μέλη των Ξένων Αρχαιολογικών Σχολών 
στην Ελλάδα, κατόπιν επίσημης βεβαίωσης του διευθυντή κάθε Σχο¬ 
λής. 

ι) Τα μέλη του Κεντρικού Αρχαιολογικού Συμβουλίου, τουΈυμβου- 
λίου Νεωτέρων Μνημείων και των Τοπικών Συμβουλίων Μνη¬ 
μείων. ■ 

ια) Τα μέλη της Αρχαιλογικής Εταιρείας. 

ιβ) Τα μέλη της Εταιρείας «Φίλοι του Εθνικού Μουσείου». 

ιγ) Οι Έλληνες ξεναγοί και οι ξένοι ξεναγοί που είναι εφοδιασμένοι με 
επίσημη άδεια ξενάγησης του ΕΟΤ. ;-· 

■ ιδ) Τα μέλη του Διοικητικού Συμβουλίου του ΤΑΠ. ' 

ιε) Οι υπάλληλοι του Υπουργείου Πολιτισμού και του Ταμείου Αρ¬ 
χαιολογικών Πόρων και Απαλλοτριώσεων. . 

ιστ) Οι καλλιτέχνες, μέλη του, Καλλιτεχνικού Επιμελητηρίου, 
ιζ) Οι ξένοι καλλιτέχνες εφοδιασμένοι με σχετικό δελτίο της 

υΝΕδόο. 

, ,;1 ·, 

ιη) Οι έλληνες δημοσιογράφοι, μέλη αναγνωρισμένης ,Ενώσεως Συ¬ 
ντακτών και οι ξένοι δημοσιογράφοι, κατόπιν επίσημης βεβαίωσης της 
ένωσής τους. 

ιθ) Οι συντηρητές αρχαιοτήτων μέλη της ΠανελλήνιαςιίΕνωσης Συ- 
'ντηρητών Αρχαιοτήτων. 

κ) Οι στρατιωτικοί για εκπαιδευτική αποστολή, 
κα) Οι ανάπηροι πολέμου και οι συνοδοί νοσοκόμοι τους, 
κβ) Οι πολύτεκνοι γονείς και τα ανήλικα τέκνα τους. * .· 
κγ) Οι κάτοχοι ειδικής ταυτότητας μέλους του ΙΟΟΜ. 

5. Για τις παραπάνω απαλλαγές εκδίδονται κατά περίπτωση τα εξής 
παραστατικά: 

α) Δελτίο ελεύθερης εισόδου 

β) Ομαδική άδειά για μία επίσκεψη σε κάθε Μουσείο; Μνημείο και 
Αρχαιολογικό Χώρο. ν 

Οι κατά τόπους αρμόδιες Εφορίες Αρχαιοτήτων κάι τα Μουσεία 
Εθνικό Αρχαιολογικό, Βυζαντινό, Νομισματικό και Επιγραφικό εκδί¬ 
δουν τα παραπάνω παραστατικά με ισχύ για όλη την Ελλάδα. 

6. Από την 1.4.1991 που ορίζεται ως ημερομηνία έναρξης εφαρμο¬ 

γής της απόφασης αυτής, κάθε προηγούμενη αντίθετη απόφαση παύει 
να ισχύει. ι, . 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1991 

ΟΙ ΥΠΟΥΡΓΟΙ 

ΥΠΟΥΡΓΟΣ ΠΟΛΙΤΙΣΜΟΥ ΥΦΥΠ. ΟΙΚΟΝΟΜΙΚΟΝ 

ΤΖ. ΤΖΑΝΝΕΤΑΚΗΣ Π. ΔΕΛΗΜΗΤΣΟΣ 

V ^ / 

Αριθ. ΑΒ/ΦΜ 15/76/716 (6) 

Ανάκληση αδείας μεταλλευτικών ερευνών στο Νομό Λάρισας. 

Ο ΝΟΜΑΡΧΗΣ ΛΑΡΙΣΑΣ 

Με την απόφαση ΔΒ/ΦΜ15/76/716/19.3.1991 που εκδόθηκε 
σύμφωνα με τις διατάξεις των άρθρων α) 44 και 47 του ΝΔ 210/73 
και β) το άρθρο 3 του Νόμου 274/76, ανακαλείται η άδεια μεταλλευτι¬ 
κών ερευνών (αριθμός Βιβλίου Μεταλλείων 15/76), που χορηγήθηκε 
με την ΔΒ/ΦΜ15/76/457/16.2.1988 απόφαση της Υπηρεσίας μας 
στους Δημήτριο θεοδωράτο και Σπυρίδωνα Λαδά σε έκταση 9.144,25 
στρεμμάτων περίπου που βρίσκεται στην περιοχή Φαρσάλων Ν. Λάρι¬ 
σας. 

Λάρισα, 19 Μαρτίου 1991 

Με .εντολή Νομάρχη 
Ο Διευθυντής 
ΧΡ. ΚΑΤΣΑΡΕΛΗΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 7 ) 

Στο ΦΕΚ 495/Β/30.7.1990 όπου δημοσιεύθηκε η ΔΙΔΑΔ/Φ12/ 
86/26501/27.7.1990 κοινή απόφαση των Υπουργών Προεδρίας της 
Κυβερνήσεως, Οικονομικών και Εργασίας (άρθρο 44 Ν. 1882/1990), 
στην περίπτωση 6 (Επαγγελματικό Επιμελητήριο Αθήνας) της παρ. II 
αυτής, όσον αφορά την υπ’ αριθ. α ειδικότητα (εισπρακτόρων), προστί¬ 
θενται τα παραλειφθέντα προσδιοριστικά στοιχεία ΔΕ της Κατηγορίας, 
στην οποία ανήκει η ειδικότητα αυτή: 

II. Ιδρύονται οι εξής κενές θέσεις μονίμου προσωπικού .. 

στα παρακάτω αναφερόμενα Επιμελητήρια. 

6. ΕΠΑΓΓΕΛΜΑΤΙΚΟ ΕΠΙΜΕΛΛΗΤΗΡΙΟ ΑΘΗΝΑΣ 
α) ΔΕ Εισπράκτορες μονίμου προσωπικού 2 (δύο). 

(Από το Υπουργ. Προεδρίας της Κυβέρνησης) 


( 8 ) 

Στην 1083419/1065/20.11.1990 απόφαση του Υπουργού Οικο¬ 
νομικών, που δημοσιεύθηκε στο ΦΕΚ 767 τ.Β'/5.12.1990 στον 
έβδομο στίχο της παραγράφου 1 του άρθρου 2 και συγκεκριμένα μετά 
τη φράση «...στην αρχική τους δήλωση» προστίθεται η λέξη «...μειω¬ 
μένη, κατά ποσοστό 22% ή...... 

(Από το Υπουργείο Οικονομικών) 

-♦- 

(9 

Στην Υπουργική απόφαση με αριθ. 266770/16.100/30.1.1991 
«Καθορισμός διαδικασίας υπαγωγής επενδυτικών σχεδίων, για τη βελ¬ 
τίωση των συνθηκών μεταποίησης και εμπορίας γεωργικών προϊόντων 
στον Καν. ΕΟΚ 866/90 και διαδικασίας καταβολής των Κοινοτικών 
και Εθνικών Ενισχύσεων στους τελικούς δικαιούχους» που δημοσιεύ¬ 
θηκε στο ΦΕΚ 133/τ.Β'/8.3.1991 επιφέρεται η εξής διόρθωση: 

Το εσφαλμένο κείμενο του άρθρου 32 αναδημοσιεύεται στο ορθό: 

Άρθρο 32. 

Μεταβατικές διατάξεις 

1. Με την εφαρμογή της παρούΛς απόφασης καταργείται η ΑΠ 
385570/5320/26.6.1986 και όλες οι τροποποιήσεις της, σχετικά με 
την εφαρμογή του Καν. ΕΟΚ 355/77. 

2. Αιτήσεις ή μελέτες που υποβλήθηκαν στο Υπουργείο Γεωργίας 
σύμφωνα με τη διαδικασία του Καν. ΕΟΚ 355/77 και δεν εντάχθηκαν 
στον Κανονισμό λόγω λήξεως της ισχύος του, θα πρέπει να επανυπο- 
βληθούν με τη διαδικασία της παρούσας απόφασης, προκειμένου να 
ενταχθούν στον Καν. 866/90. 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




